زراعت اور کاشتکاروں کی فلاح و بہبود کی وزارت
ناریل کی مصنوعات کی تجارت اور مارکیٹنگ پر بین الاقوامی کانفرنس حیدرآباد میں شروع ہو رہی ہے
ہندوستان ناریل پیدا کرنے والا سب سے بڑا ملک ہے، جس کی عالمی پیداوار میں 30.93 فیصد حصہ ہے، اور پیداواری صلاحیت کے لحاظ سے دوسرے نمبر پر ہے : کوکونٹ ڈیولپمنٹ بورڈ کی سی ای او ڈاکٹر وجے لکشمی نادیندلا
کوکونٹ ڈیولپمنٹ بورڈ،  انٹرنیشنل کوکونٹ کمیونٹی  کے تعاون سے، حیدرآباد میں ناریل کی مصنوعات کی تجارت اور مارکیٹنگ پر دو روزہ بین الاقوامی کانفرنس کا انعقاد کر رہا ہے۔ پروگرام کا افتتاح ڈاکٹر وجے لکشمی نادیندلا چیف ایگزیکٹیو آفیسر، سی ڈی بی نے ڈاکٹر جیلفینا سی ایلو، ایگزیکٹو ڈائریکٹر، آئی سی سی ، حکومت تلنگانہ کے پرنسپل سکریٹری اور اے پی سی ڈاکٹر ریگھونندن راؤ، ایم اےاین اےجی ای کے ڈائریکٹر جنرل ڈاکٹر پی چندر شیکھر، جے پور کے سی سی ایس این آئی اے ایم کے ڈائریکٹر ڈاکٹر رمیش متل اور آئی سی سی کے نیشنل لائزن آفیسر اور ایڈمنسٹریٹر جناب برنی فیرر کروز کی موجودگی میں کیا۔
اپنے افتتاحی کلمات میں، ڈاکٹر وجے لکشمی نادیندلا نے کہا کہ آئی سی سی کے 2020 کے اعدادوشمار کے مطابق، ہندوستان دنیا میں ناریل پیدا کرنے والا سب سے بڑا ملک ہے، جس کی عالمی پیداوار میں 30.93 فیصد حصہ ہے، اس کے بعد انڈونیشیا اور فلپائن ہیں۔ پیداوار کے لحاظ سے ہندوستان دوسرے نمبر پر ہے - ویتنام کے 10,547 ناریل دانے فی ہیکٹر کے بعد 9,346 ناریل کے دا نے فی ہیکٹر ۔ ناریل کی فصل ملک کے جی ڈی پی میں تقریباً 307,956 ملین روپے کا تعاون پیش کرتی ہے اور تقریباً 75,768.80 ملین روپے کی برآمدی آمدنی حاصل کرتی ہے۔
انہوں نے بتایا کہ بورڈ ملک میں ناریل کے شعبے کی ترقی کے لیے مارکیٹ کو فروغ دینے کی سرگرمیاں انجام دیتا ہے۔ اہم سرگرمیوں میں مارکیٹ پروموشن، مارکیٹ انٹیلی جنس، مارکیٹ ریسرچ، مارکیٹ ڈیولپمنٹ، کسانوں کے اجتماعات کو سہولت فراہم کرنا اور ایکسپورٹ پروموشن کونسل  کی ذمہ داریوں کو انجام دینا اور دیگر فعال پالیسیاں شامل ہیں۔ 22-2021 کے دوران ناریل کی مصنوعات کی برآمدات کی مالیت 3236.83 کروڑ روپے تھی جو کہ 21-2020 میں 2294.81 کروڑ روپے تھی، جو پچھلے سال کے مقابلے میں 40.09 فیصد کا مثبت اضافہ درج کرتی ہے۔
انہوں نے یہ بھی نشاندہی کی کہ سی ڈی بی نے پرائمری سطح پر کوکونٹ پروڈیوسرز سوسائٹیز  کے ساتھ تین درجے والے فارمر کلیکٹو تشکیل دے کر کسانوں کو منظم کرنے کے لیے ایک نیا توسیعی نقطہ نظر شروع کیا اور ان کو انٹرمیڈیٹ سطح پر کوکونٹ پروڈیوسرز فیڈریشن  بنانے کے لیے مربوط کیا اور اعلی سطح پر کوکونٹ پروڈیوسر کمپنی  شروع کیا۔ ملک میں اب تک 9787 سی پی ایسز، 747 سی پی ایفز اور 68 سی پی سیز تشکیل دیے جاچکے ہیں۔
دو روزہ بین الاقوامی کانفرنس ناریل کی مصنوعات کے لیے بین الاقوامی آؤٹ لک پر 4 سیشنز جیسے پائیدار کوکونٹ سورسنگ کی طرف بڑھنا؛ عالمی منڈی کے امکانات اور ناریل کی مصنوعات کی ترقی کے امکانات؛ اور کوکونٹ سیکٹر میں جدید صنعتی طرز عمل اور ٹیکنالوجی کا اطلاق کا احاطہ کرے گی ، جس میں 20 تکنیکی مقالے پیش کیے جائیں گے۔
اس کانفرنس میں دنیا بھر سے 450 سے زائد مندوبین نے ورچوئل طور پر شرکت کی اور 26 بین الاقوامی مندوبین جسمانی طور پر شرکت کر رہے ہیں۔
آئی سی سی کی ایگزیکٹو ڈائریکٹر ڈاکٹر جیلفینا سی ایلو نے اپنے خطاب میں، ناریل میں عالمی مارکیٹ کے امکانات، ناریل کے شعبے میں اختراعی صنعت اور ناریل کے شعبے میں پائیداری کے بارے میں تکنیکی معلومات کی منتقلی میں سہولت فراہم کرنے پر زور دیا۔
حکومت تلنگانہ کے پرنسپل سکریٹری اور اے پی سی ڈاکٹر ریگھونندن راؤ نے اپنے خطاب میں اس بات کی نشاندہی کی کہ تلنگانہ زراعت پر بہت زیادہ سرمایہ کاری کر رہا ہے اور ناریل کی فصل میں زبردست اضافہ ہو رہا ہے۔ انہوں نے کہا کہ ریاست کھیت کی فصلوں سے پودے لگانے والی فصلوں کی طرف منتقل ہو رہی ہے۔
آئی سی سی کے نیشنل لائزن آفیسر اور ایڈمنسٹریٹر جناب برنی فیرر کروز نے ناریل کے شعبے کی اہمیت پر زور دیا، جسے مارکیٹ ریسرچ، کوکونٹ ویلیو ایڈڈ مصنوعات کے معیار اور ڈیجیٹل مارکیٹنگ میں پیش رفت کی ضرورت ہے۔
اس موقع پر سی ڈی بی کے انڈین کوکونٹ جرنل کا ڈائمنڈ جوبلی شمارہ جاری کیا گیا اور سی ڈی بی اور نیشنل انسٹی ٹیوٹ آف ایگریکلچرل ایکسٹینشن اینڈ مینجمنٹ  اور نیشنل انسٹی ٹیوٹ آف ایگریکلچرل مارکیٹنگ  کے درمیان اسٹارٹ اپس، مارکیٹ سے چلنے والے پروجیکٹس، تحقیق، تربیتی پروگرام اور ایف پی اوز کے میدانوں میں سرگرمیاں انجام دینے کے لیے ایک مفاہمت نامے پر دستخط کیے گئے۔
چیف کوکونٹ ڈیولپمنٹ آفیسر ڈاکٹر ہنومنت گوڑا نے کلمات تشکرادا کئے ۔